CELEX: 32008H0472
Language: mt
Date: 2008-05-30 00:00:00
Title: Rakkomandazzjoni tal-Kummissjoni tat- 30 ta’ Mejju 2008 dwar miżuri għat-tnaqqis tar-riskju għas-sustanzi: 2,3-Epoxypropyltrimethylammonium chloride (EPTAC), (3-Chloro-2-hydroxypropyl) trimethylammonium chloride (CHPTAC) u Hexachlorocyclopentadiene (notifikata taħt id-dokument numru C(2008) 2316) Test b’relevanza għaż-ŻEE

21.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 162/37
            
         RAKKOMANDAZZJONI TAL-KUMMISSJONI
   tat-30 ta’ Mejju 2008
   dwar miżuri għat-tnaqqis tar-riskju għas-sustanzi: 2,3-Epoxypropyltrimethylammonium chloride (EPTAC), (3-Chloro-2-hydroxypropyl) trimethylammonium chloride (CHPTAC) u Hexachlorocyclopentadiene
   (notifikata taħt id-dokument numru C(2008) 2316)
   (Test b’relevanza għaż-ŻEE)
   (2008/472/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 793/93 tat-23 ta’ Marzu 1993 dwar il-valutazzjoni u l-kontroll tar-riskji ta’ sustanzi eżistenti (1), u b’mod partikolari l-Artikolu 11(2) tiegħu,
   Billi:
   
               (1)
            
            
               Fil-qafas tar-Regolament (KEE) Nru 793/93 is-sustanzi li ġejjin kienu identifikati bħala sustanzi ta’ prijorità għall-valutazzjoni skond ir-Regolamenti tal-Kummissjoni (KE) Nru 143/97 (2) u (KE) Nru 2364/2000 (3) li jikkonċernaw rispettivament it-tielet u r-raba’ lista ta’ sustanzi ta’ prijorità kif previst fir-Regolament (KEE) Nru 793/93:
               
                           —
                        
                        
                           2,3-Epoxypropyltrimethylammonium chloride (EPTAC),
                        
                     
                           —
                        
                        
                           (3-Chloro-2-hydroxypropyl) trimethylammonium chloride (CHPTAC),
                        
                     
                           —
                        
                        
                           Hexachlorocyclopentadiene.
                        
                     
         
               (2)
            
            
               L-Istati Membri rapporteur maħtura skond dawk ir-Regolamenti temmew l-attivitajiet tal-valutazzjoni tar-riskju għall-bniedem u għall-ambjent għal dawk is-sustanzi skond ir-Regolament tal-Kummissjoni (KE) Nru 1488/94 tat-28 ta’ Ġunju 1994 li jistipula l-prinċipji għal studju dwar ir-riskji lill-bniedem u l-ambjent ta’ materjali eżistenti (4) skond ir-Regolament tal-Kunsill (KEE) Nru 793/93.
            
         
               (3)
            
            
               Il-Kumitat Xjentifiku dwar ir-Riskji għas-Saħħa u għall-Ambjent (SCHER) kien ikkonsultat u ħareġ opinjonijiet dwar il-valutazzjonijiet tar-riskju li saru mir-rapporteurs. L-opinjonijiet ġew ippubblikati fuq il-websajt tal-Kumitat Xjentifiku.
            
         
               (4)
            
            
               Ir-riżultati tal-valutazzjoni tar-riskju u aktar riżultati ta’ l-istrateġiji biex ikunu limitati r-riskji huma stipulati fil-Komunikazzjoni tal-Kummissjoni korrispondenti (5).
            
         
               (5)
            
            
               Abbażi ta’ dik il-valutazzjoni, huwa xieraq li jkunu rakkomandati ċerti miżuri għat-tnaqqis tar-riskju għal ċerti sustanzi. Għal sustanzi li mhumiex speċifikament elenkati, m’hemm l-ebda rakkomandazzjoni għad-destinatarji ta’ din ir-Rakkomandazzjoni.
            
         
               (6)
            
            
               Il-miżuri għat-tnaqqis tar-riskju rakkomandati għall-ħaddiema għandhom ikunu kkunsidrati fi ħdan il-qafas tal-leġislazzjoni għall-protezzjoni tal-ħaddiema, meqjusa li tipprovdi qafas xieraq biex jiġu limitati r-riskji tas-sustanzi rilevanti sa fejn meħtieġ.
            
         
               (7)
            
            
               Il-miżuri għat-tnaqqis tar-riskju provduti f’din ir-rakkomandazzjoni huma skond l-opinjoni tal-Kumitat li twaqqaf skond l-Artikolu 15(1) tar-Regolament (KEE) Nru 793/93.
            
         B’DAN TIRRAKKOMANDA:
   TAQSIMA 1
   2,3-EPOXYPROPYLTRIMETHYLAMMONIUM CHLORIDE (EPTAC)
   
      
         (CAS Nru 3033-77-0; Einecs Nru 221-221-0)
      
   
   Miżuri għat-tnaqqis tar-riskju għall-ħaddiema (1) u għall-ambjent (2)
   
            
               (1)
            
            
               L-impjegati li jużaw l-EPTAC fil-manifattura u bħala aġent ta’ katjonizzazzjoni fil-katjonizzazzjoni tal-lamti għandhom jikkunsidraw kwalunkwe gwida speċifika għas-settur żviluppata fuq livell nazzjonali bbażata fuq il-gwida prattika u ta’ natura li ma torbotx, imfassla mill-Kummissjoni skond l-Artikolu 12(2) tad-Direttiva tal-Kunsill 98/24/KE (6) (Id-Direttiva ta’ l-Aġenti Kimiċi).
            
         
            
               (2)
            
            
               L-emissjonijiet lokali tal-EPTAC fl-ambjent għandhom, fejn meħtieġ, ikunu kkontrollati minn regoli nazzjonali biex jiżguraw li ma jkun mistenni l-ebda riskju għall-ambjent.
            
         TAQSIMA 2
   (3-CHLORO-2-HYDROXYPROPYL) TRIMETHYLAMMONIUM CHLORIDE (CHPTAC)
   
      
         (CAS Nru 3327-22-8; Einecs Nru 222-048-3)
      
   
   Miżuri għat-tnaqqis tar-riskju għall-ħaddiema (3) u għall-ambjent (4)
   
            
               (3)
            
            
               L-impjegati li jużaw s-CHPTAC bħala aġent ta’ katjonizzazzjoni fil-katjonizzazzjoni tal-lamti għandhom jikkunsidraw kwalunkwe gwida speċifika għas-settur żviluppata fuq livell nazzjonali bbażata fuq il-gwida prattika u ta’ natura li ma torbotx, imfassla mill-Kummissjoni skond l-Artikolu 12(2) tad-Direttiva tal-Kunsill 98/24/KE.
            
         
            
               (4)
            
            
               L-emissjonijiet lokali tas-CHPTAC fl-ambjent għandhom, fejn meħtieġ, ikunu kkontrollati minn regoli nazzjonali biex jiżguraw li ma jkun mistenni l-ebda riskju għall-ambjent.
            
         TAQSIMA 3
   DESTINATARJI
   
            
               (5)
            
            
               Din ir-Rakkomandazzjoni hija indirizzata lis-setturi kollha li jimpurtaw, jipproduċu, jittrasportaw, jaħżnu, jifformulaw fi preparazzjoni jew ipproċessar ieħor, jużaw, jarmu jew jirkurpraw is-sustanzi u lill-Istati Membri.
            
         
      Magħmula fi Brussell, 30 ta’ Mejju 2008.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 84, 5.4.1993, p. 1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  ĠU L 25, 28.1.1997, p. 13.
   
      (3)  ĠU L 273, 26.10.2000, p. 5.
   
      (4)  ĠU L 161, 29.6.1994, p. 3.
   
      (5)  ĠU C 157, 21.6.2008, p. 10.
   
      (6)  ĠU L 131, 5.5.1998, p. 11. Id-Direttiva kif emendata bid-Direttiva 2007/30/KE tal-Parlament Ewropew u tal-Kunsill (ĠU L 165, 27.6.2007, p. 21).